Απόφαση του Γενικού Δικαστηρίου (έβδομο τμήμα)της 10ης Οκτωβρίου 2012 — Sviluppo Globale κατά Επιτροπής
(Υπόθεση T-183/10)
«Δημόσιες συμβάσεις υπηρεσιών — Διαδικασία προσκλήσεως για την υποβολή προσφορών — Παροχή υπηρεσιών τεχνικής βοήθειας προς την Κυβέρνηση της Συρίας — Απόρριψη της υποψηφιότητας — Υποχρέωση αιτιολογήσεως»
Πράξεις των οργάνων — Αιτιολογία — Υποχρέωση — Περιεχόμενο — Απόφαση περί απορρίψεως προσφοράς στο πλαίσιο διαδικασίας αναθέσεως δημόσιας σύμβασης υπηρεσιών — Απόφαση που πρέπει να επιτρέπει στους ενδιαφερόμενους να γνωρίζουν τους λόγους για τους οποίους ελήφθη το μέτρο, ώστε να
υπερασπιστούν τα δικαιώματά τους — Εκτίμηση της τηρήσεως της εν λόγω υποχρεώσεως βάσει των πληροφοριακών στοιχείων που διέθετε η προσφεύγουσα κατά τον χρόνο
ασκήσεως της προσφυγής (Άρθρο 296 ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 41 και 47· κανονισμός
1605/2002 του Συμβουλίου, άρθρο 100 § 2· κανονισμός 2342/2002 της Επιτροπής, άρθρο 149 § 2 και 3) (βλ. σκέψεις 16, 19-21,
35, 40, 41, 43)
Αντικείμενο
Αίτημα ακυρώσεως της αποφάσεως της Επιτροπής της 14ης Φεβρουαρίου 2010, περί απορρίψεως της υποψηφιότητας την οποία υπέβαλε
η προσφεύγουσα στο πλαίσιο της κλειστής διαδικασίας προσκλήσεως για την υποβολή προσφορών EUROPEAID/129038/C/SER/SYR (ΕΕ 2009/S
223-319862), με αντικείμενο την παροχή υπηρεσιών τεχνικής βοηθείας προς την Κυβέρνηση της Συρίας με σκοπό τη διευκόλυνση της
διαδικασίας αποκεντρώσεως και τοπικής αναπτύξεως.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση της Επιτροπής της 14ης Φεβρουαρίου 2010, περί απορρίψεως της υποψηφιότητας την οποία υπέβαλε η προσφεύγουσα
στο πλαίσιο της κλειστής διαδικασίας προσκλήσεως για την υποβολή προσφορών EUROPEAID/129038/C/SER/SYR (ΕΕ 2009/S 223-319862),
με αντικείμενο την παροχή υπηρεσιών τεχνικής βοηθείας προς την Κυβέρνηση της Συρίας με σκοπό τη διευκόλυνση της διαδικασίας
αποκεντρώσεως και τοπικής αναπτύξεως.
2)
Καταδικάζει την Ευρωπαϊκή Επιτροπή να φέρει τα δικαστικά έξοδά της καθώς και εκείνα της Sviluppo Globale GEIE.